gu en en gu gu gu en en fi gu en lt en gu gu gu en en fi gu en en gu en gu gu gu gu gu gu gu gu gu gu gu gu ca es en es en en en en en en en gu gu en en en gu en en th it en en en en en en en en en en en en en en en en
"સત્તામેળ જયતે" ૧૫ ઓગસ્ટે અનેક સળગતી સમસ્યાઓ...! - HARI OM SANDESH
ભારતનો રાષ્ટ્રીય મંત્ર ભલે “સત્યમેવ જયતે” હોય પરંતુ ભારતનો રાજકીય મંત્ર “સત્તામેળ જયતે” બની ગયો છે. આઝાદીના ૭ દાયકા પછી સત્યમેવમાંથી સત્તામેળ બની ગયું છે. આજે ૧૫ મી ઓગસ્ટ ૧૮ છે, એટલે સત્યની જગ્યાએ ‘સત્તા’ થતાં તે ચિંતાનો વિષય બની ગયો છે. સત્તા મેળને હાંસલ કરવા આપણા શાસકોએ કાયદા-કાનૂન અભરાઈએ ચઢાવી દીધા હતા અને દીધા છે વિશેષમાં પ્રજા સંવેદનને હાંસીપાત્ર બનાવી દીધી છે, રાજકીય પક્ષ બીજા પક્ષમુક્ત કરવાની વાતો કરે અને તેના રાજકીય નેતાને પોતાના પક્ષમાં હોદ્દા આપે…!
કિશોરીઓ માટે આશ્રમ શરૂ કરવા એ આશિર્વાદ સમાન પગલું છે પણ કિશોરીઓનું શારીરિક શોષણ કરવાના હેતુ માટે આશ્રમ ખોલવા અને તે પણ સરકારી ગ્રાન્ટથી ચલાવવા, (ગુજરાતમાં પણ આ જ રીતે આશ્રમ શાળાઓ આદિવાસી વિસ્તારોમાં ચાલે છે, જ્યાં અનેક ધર્મપ્રેમી જનતા દાન કરવા અને ભોજન આપવા કતારમાં ઉભા હોય છે…) સબસીડી જેવી સવલતો મેળવવી…!
આ સ્થિતિ વિકાસના દિવા પાછળ અંધારા જેવી છે. જે રીતે કિશોરીઓનું શોષણ થયા કર્યું તે જોઈને એમ લાગે છે કે ચેકિંગ-રી-ચેકિંગ વગેરેની કોઇ સિસ્ટમ વિકસાવાઈ નથી. જ્યાં કિશોરીઓ રખાતી હોય તે સંસ્થાઓને લાયસન્સ આપતા પહેલા સંચાલકોની દાનત ઓળખી લેવી જોઈએ. બિહારના મુઝફરપુરના કિશોરી ગૃહ ઉભું કરીને આવક પણ ઉભી કરાઈ અને હવસ પણ સંતોષવામાં આવી હતી.
માત્ર હવસખોરો નહીં, ભ્રષ્ટાચારીઓ, ભાગલાવાદીઓ, સરકારની નીતિના વિરોધીઓ વગેરે એક જ દિશામાં આગળ વધે છે અને તે દિશાનું નામ સત્તા છે. સત્યને તો શોધવું પડે એવી સ્થિતિ ઉભી થઈ છે.
શ્રીમદ્ ભાગવતના પ્રથમ સ્કંધમાં ધર્મના ચાર પાયા ગણાવ્યા છે. જેમાં તપ-પવિત્રતા-દયા અને સત્યનો સમાવેશ થાય છે શાસ્ત્રો પ્રમાણે સતયુગમાં ધર્મ આ ચારેય પાયાથી યુક્ત હતો. યુગ બદલાતા ગયા એમ એમ પાયા તુટતા ગયા હતા. છેલ્લે સત્ય નામનો પાયો રહ્યો હતો. વર્તમાનમાં બધું સત્યના આધારે ટકી રહે છે. એવા ભ્રમમાં લોકો રાચે છે પરંતુ સત્યને અને સત્તાને કોઈ નિસ્બત નથી છતાં સત્તા પર બેઠેલાઓ સત્યની માળા જપ્યા કરીને લોકોને ગેરમાર્ગે દોર્યા કરે છે.
સત્તાની આગળ સત્ય વામણું થઈ ગયું છે. સત્તાનો વ્યાપ અને લાભ મોટા પાયે પ્રસરતા સત્ય દબાઈ ગયું હતું. પોલીસ સ્ટેશનથી માંડીને કોર્ટ સુધી દરેક જગ્યાની ખાસિયત હોય છે. જો કે જ્યારે બુલડોઝરથી દબાણો તોડી નાખવામાં આવે ત્યારે સત્ય પણ સાથ છોડી દે છે. સત્યની વાતો કરીને સત્તા હાંસલ કરવી એ રૂટીન પ્રક્રિયા બની ગઈ છે.
અનેક સમસ્યાઓથી ભારત પીડાઈ રહ્યું છે. આ સમસ્યાઓ સત્યના અભાવથી પીડાઈ છે ! સત્યનો અભાવ એટલા માટે છે કે તેના વિકલ્પ તરીકે સત્તાને સ્વીકારાઈ છે. સત્યનો નશો નથી હોતો પણ સત્તાનો નશો હોય છે. ટોપમાં બેઠેલો માણસ સત્યને વરેલો છે (એટલે એ અઢાર કલાક કામ કરે છે…! તેવી સતત ચાપલુસી થતી હોય છે. શું બાકી નાગરિકો કામ નથી કરતા…? ફલાણો તો કુટુંબ વગરનો છે…! તો ભાઈ એને સત્તાનો નશો તો હોય જ… ભલે કુટુંબ ના હોય…!) એવા ભ્રમમાં ભારતની પ્રજા છેલ્લા ૭ દાયકાથી અટવાયેલી છે.
સત જેનું અસ્તિત્વ છે એ જ ‘સત્ય’ આખરે તેનો જ વિજય થાય છે. અનેક વર્ષો પછી આપણને સત્યના આધારે સ્વતંત્રતા મળી હતી. જો કે ૭૦ વર્ષની આઝાદીની સફરમાં સત્યના સ્થાને ક્યારે સત્તા ઘૂસી ગઈ તેની કોઈને ખબર ના પડી.
ખરેખર, સત્યમેવ જયતેની જગ્યાએ સત્તામેવ જયતેનું ચલણ વધી ગયું છે.
સત્યને આધારે જ ધર્મ ટકી રહ્યો છે એવું આપણે વારંવાર સાંભળતા-વાંચતા આવ્યા છીએ. આપણો રાષ્ટ્રીય મંત્ર પણ ભલે સત્યમેવ જયતે હોય પરંતુ ૭૦ વર્ષની સફર બાદ તે સત્તામેવ જયતે બની જ ગયો છે. તે લોકો અનુભવી રહ્યા છે.
પરિસ્થિત એવી ઉભી થઈ છે કે જેની પાસે સત્તા છે તેને સત્ય સાબિત કરવાની જરૂર રહેતી નથી. સત્યને કોઈ વળગી રહેવા તૈયાર નથી પણ સત્તાને લોકો વળગી રહેવા તૈયાર છે અને કોઇપણ સંજોગોમાં તેને ચીટકી રહે છે સત્યને ચીટકી રહેવાથી કોઈ દેખીતો લાભ નથી મળતો પણ સત્તાને ચીપકી રહેવાથી સીધો અને આડકતરો બંને લાભ મળે છે…
જેવું રાજકારણમાં સત્તામેવ જયતે છે એમ દરેક ક્ષેત્રમાં તે જોવા મળે છે. સત્ય બાપડું, બિચ્ચારું બનીને ખૂણામાં ભરાયેલું છે તો સત્તા ખમતીધર બની ચૂકી છે. આપણે સત્યનો જય હો કહીએ છીએ પણ હકીકતે તો સત્તાનો જયઘોષ છે.
૧૫ ઓગસ્ટે અનેક સળગતી સમસ્યા…!
Leave a Reply Cancel reply
You must be logged in to post a comment.
Name : HARI OM SANDESH MISSION TRUST
Account No. : 275810110011847
Copyright © 2019 HARI OM SANDESH.
Creation by YRHP. | Awaken by AsGabani.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.